CELEX: C2006/261/17
Language: fi
Date: 2006-10-28 00:00:00
Title: Asia C-308/06: Ennakkoratkaisupyyntö, jonka High Court of Justice (England & Wales), Queen's Bench Division (Administrative Court) on esittänyt 14.7.2006 — The Queen, The International Association of Independent Tankerin (Intertanko), The International Association of Dry Cargo Shipownersin (Intercargo), The Greek Shipping Co-operation Committeen, Lloyd's Registerin ja The International Salvage Unionin, hakemuksesta v. Secretary of State for Transport

28.10.2006   
            
            
               FI
            
            
               Euroopan unionin virallinen lehti
            
            
               C 261/9
            
         Ennakkoratkaisupyyntö, jonka High Court of Justice (England & Wales), Queen's Bench Division (Administrative Court) on esittänyt 14.7.2006 — The Queen, The International Association of Independent Tankerin (Intertanko), The International Association of Dry Cargo Shipownersin (Intercargo), The Greek Shipping Co-operation Committeen, Lloyd's Registerin ja The International Salvage Unionin, hakemuksesta v. Secretary of State for Transport
   (Asia C-308/06)
   (2006/C 261/17)
   Oikeudenkäyntikieli: englanti
   Ennakkoratkaisua pyytänyt tuomioistuin
   High Court of Justice (England & Wales), Queen's Bench Division (Administrative Court)
   Pääasian asianosaiset
   
      Kantajat: The International Association of Independent Tanker (Intertanko), The International Association of Dry Cargo Shipowners (Intercargo), The Greek Shipping Co-operation Committee, Lloyd's Register ja The International Salvage Union
   
      Vastaaja: Secretary of State for Transport
   Ennakkoratkaisukysymykset
   
               1)
            
            
               Kun kyseessä ovat kansainväliseen merenkulkuun käytettävät salmet, jäsenvaltion talousvyöhyke tai muu vastaava vyöhyke ja aava meri, onko direktiivin 2005/35/EY 5 artiklan 2 kohta (1) pätemätön siltä osin kuin siinä rajoitetaan MARPOL 73/78 -yleissopimuksen liitteessä I olevaan 11 säännön b kohtaan ja MARPOL 73/78 -yleissopimuksen liitteessä II olevaan 6 säännön b kohtaan sisältyvät poikkeukset koskemaan aluksen omistajia, päälliköitä ja laivaväkeä?
            
         
               2)
            
            
               Kun kyseessä on jäsenvaltion aluemeri,
               
                           a)
                        
                        
                           onko direktiivin 4 artikla pätemätön siltä osin kuin siinä edellytetään jäsenvaltioiden käyttävän törkeää huolimattomuutta pilaavien aineiden päästöistä aiheutuvan vastuun edellytyksenä, ja/tai
                        
                     
                           b)
                        
                        
                           onko direktiivin 5 artiklan 1 kohta pätemätön siltä osin kuin sen perusteella MARPOL 73/78 -yleissopimuksen liitteessä I olevaan 11 säännön b kohtaan ja MARPOL 73/78 -yleissopimuksen liitteessä II olevaan 6 säännön b kohtaan sisältyviä poikkeuksia ei voida soveltaa?
                        
                     
         
               3)
            
            
               Onko direktiivin 4 artiklassa, jossa edellytetään jäsenvaltioiden antavan kansallista lainsäädäntöä, johon sisältyy törkeä huolimattomuus vastuun edellytyksenä ja jossa määrätään seuraamuksia aluemereen tapahtuvista päästöistä, ristiriidassa Yhdistyneiden Kansakuntien merioikeusyleissopimuksessa tunnustetun viatonta kauttakulkua koskevan oikeuden kanssa, ja mikäli näin on, onko 4 artikla tältä osin pätemätön?
            
         
               4)
            
            
               Loukataanko ilmaisun ”törkeä huolimattomuus” käytöllä direktiivin 4 artiklassa oikeusvarmuuden periaatetta, ja mikäli loukataan, onko 4 artikla tältä osin pätemätön?
            
         
      (1)  Alusten aiheuttamasta ympäristön pilaantumisesta ja säännösten rikkomisista määrättävistä seuraamuksista 7 päivänä syyskuuta 2005 annettu Euroopan parlamentin ja neuvoston direktiivi 2005/35/EY, EUVL L 255, s. 11.